da en en en fr de da id da sv da en en da da da da da da da da da da da da da da da da en da da da da en en
På dobbelttur i skybrud med fire juniorer - Svanholm Cricketklub
Onsdag d. 29. juli 2015 kl. 06:54 af Henrik Pfaff
Da holdet dukkede op i Herning styrtede det ned, banen var allerede fyldt med pytter og der var udsig til fortsatte skybrud over Midtjylland, så man aflyste efter en times venten.
Så gik turen til Husum på veje med aquaplanning omkring Fredericia og på hjemvejen fra Husum havde vejdirektoratet lovet, at motorvejen ville være delvist spærret af store transporter, der kørte 30 km i timen.
Nåh vi skal vel også skrive om spillet:
DCF’s flittige referent Jørgen Jønsson har gennem længere tid moret sig med at beskrive vores 17 årige spinbowler og gærdespiller Saif Ahmad som en ren Dr. Jekyl og Mr. Hyde.
Det har han gjort, fordi Saif svinger så utroligt i præstationerne.
Jønsson tror, at Saif må lide af den personlighedsspaltning som den sammensatte videnskabsmand den fredelige Dr. Jekyl og det frygtelige monster Dr. Hyde gør der.
Jønsson er lidt ærgerlig over, at Saif ikke arbejder mere med sit gærdespillertalent, så han kunne blive mere konstant, men spiller løse ”get out” stød og har en sjusket teknik
Da vi ikke havde nogen fotograf i Husum henter vi derfor Saif i sine to spaltninger fra arkivet.
For i Husum, hvor vores 1. hold havde første kamp efter sommerferiekampen, må Saif nærmest betegnes som værende i Dr. Hyde-klassen, selvom han dog prøvede at holde sig inde, men blev grebet for 1.
Husum indledte med 139. Vores kasteangreb bestod mest af juniorer. Debutanten Azan Ur-Rehman, der uforståeligt ikke blev fundet god nok til U-19 landsholdet , fik sikkert til sin egen overraskelse lov til at åbne kastningen og leverede 6 overe med 2/17 som resultat. Juniorkollegaerne Saud Munir og Saif Ahmad tog 2/24 og 2/30, mens en senior Hamid Shah fik bolden, da holdet blev irriteret nok over, at Husums ottendegærde strittede længe imod. Han snuppede 2/5
Ved gærdet skulle vores storspillere Saif Ahmad og Mads Henriksen fra diverse udvalgte hold rigtig have lov til at føre sig frem.
Men se - Husum er en anden boldgade end Essex 2. hold (hvor Saif scorede century for DCF i England) eller Hollands U-19, hvor Mads lavede 81 i en kamp (for DCF’s U-19 ) og mange i de andre kampe , så de to herrer var ude med henholdsvis 1 og 2 på tavlen og da Zameer Khan røg med en for efter 17 point kunne man kalde det en lille krise med 3 ude for
29 mod bundholdet, som dog er en ganske anden størrelse at møde hjemme end ude.
Men så dukkede brødrene Shah ud i stormvejret ved den tyske vestkyst , hvor badeturisterne nok skulle holde sig fra de tårnhøje bølger, og de satte skibet trods bølgegangen næsten i havn med 47 til Hamid og 48 not out til Zishan Shah, der ellers var hæmmet af en nyopereret hånd. Saad Ahmad sørgede for de sidste point.
Azan får sit første gærde i elitedivisionen
Den kunne Zameer ikke lide
Sommeren er ellers blevet præget af mange flotte svanholm-præstationer og stor aktivitet på Svanholm Park, hvor græspitchen har været brugt flittigt og har spillet upåklageligt takket være groundsmanteamet Frederik Klokker og Mads Henriksen.
Der har været tre kampe mod MCC med et totalt uforståelig danske hold, hvor diverse landsholdsspillere gik rundt udefra, mens jyske juniorer, der knap har spillet en kamp i år eller holdt et bat i en kampsituation , viste at UK havde sat dem på en uriaspost. Det virker som om akademiet i Jylland giver adgangsbillet til hvad som helst. En tidligere svanholm-spiller Monty (Tarandit Singh), der ikke er spilleberettiget for Danmark fik spilleplads og dermed lov til at lave century. Hvad foregår der i hovederne på den UK – i hvert fald ikke noget ræsonnabelt.
For at vende os til det positive: Jonas Henriksen scorede century for Danmark i en af U-15 landskampene mod Holland. Gad vist om de er sket før